CELEX: 32022D0704(01)
Language: sl
Date: 2022-06-06 00:00:00
Title: Evropski parlament Sklep predsedstva Evropskega parlamenta z dne 6. junija 2022 o spremembi izvedbenih ukrepov v zvezi s Statutom poslancev Evropskega parlamenta 2022/C 256/01

4.7.2022   
               
               
                  SL
               
               
                  Uradni list Evropske unije
               
               
                  C 256/1
               
            
         EVROPSKI PARLAMENT SKLEP PREDSEDSTVA EVROPSKEGA PARLAMENTA
         z dne 6. junija 2022
         o spremembi izvedbenih ukrepov v zvezi s Statutom poslancev Evropskega parlamenta
         (2022/C 256/01)
         PREDSEDSTVO EVROPSKEGA PARLAMENTA JE,
         ob upoštevanju Pogodbe o delovanju Evropske unije in zlasti člena 223(2) Pogodbe,
         ob upoštevanju Statuta poslancev Evropskega parlamenta (1),
         ob upoštevanju člena 25 Poslovnika Evropskega parlamenta,
         ob upoštevanju naslednjega:
         
                     (1)
                  
                  
                     V skladu s členom 69(2) izvedbenih ukrepov v zvezi s Statutom poslancev Evropskega parlamenta (2) (v nadaljnjem besedilu: izvedbeni ukrepi) najvišji mesečni znesek za kritje stroškov za osebne sodelavce za parlamentarno pomoč iz člena 33(4) izvedbenih ukrepov po potrebi vsako leto indeksira predsedstvo na podlagi skupnega indeksa, ki ga določi Eurostat za merjenje spremembe življenjskih stroškov uradnikov EU (v nadaljnjem besedilu: skupni indeks) v skladu s členom 65 Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije in Prilogo XI k tem predpisom, določenimi v Uredbi Sveta (EGS, Euratom, ESPJ) št. 259/68 (3) (v nadaljnjem besedilu: kadrovski predpisi). O tej indeksaciji predsedstvo običajno odloča decembra, velja pa retroaktivno od julija leta, na katerega se nanaša indeks.
                  
               
                     (2)
                  
                  
                     V skladu z navedenimi določbami kadrovskih predpisov se nominalni osebni prejemki uradnikov EU in upokojencev vmes posodobijo zaradi stopnje inflacije v višini ±3,0 % ali več v šestmesečnem obdobju od junija do decembra prejšnjega koledarskega leta. Za obdobje od 1. julija 2021 do 1. januarja 2022 je bil skupni indeks določen na 103,5, kar pomeni stopnjo inflacije +3,5 %. Ker ta sprememba presega prag 3 %, je potrebna posodobitev s 1. januarjem 2022.
                  
               
                     (3)
                  
                  
                     Navedena posodobitev se tiče tudi plač akreditiranih parlamentarnih pomočnikov poslancev, za katere veljajo kadrovski predpisi. Ker se plače akreditiranih parlamentarnih pomočnikov izplačujejo iz najvišjega mesečnega zneska za kritje stroškov za osebne sodelavce za parlamentarno pomoč, ki je na voljo vsakemu poslancu, je zato treba ta znesek ustrezno posodobiti.
                  
               
                     (4)
                  
                  
                     V zvezi s tem je Komisija določila stopnjo prilagoditve za obdobje od januarja do junija 2022 v višini 2,4 %. Zato bi bilo treba najvišji mesečni znesek za kritje stroškov za osebne uslužbence za parlamentarno pomoč povečati na 26 734 EUR z učinkom od 1. januarja 2022 –
                  
               SPREJELO NASLEDNJI SKLEP:
         
            Člen 1
            V členu 33 izvedbenih ukrepov se odstavek 4 nadomesti z naslednjim:
            
               
                  „4.   Najvišji mesečni znesek za kritje stroškov za vse osebne sodelavce iz člena 34 znaša 26 734 EUR z učinkom od 1. januarja 2022.“.
               
            
         
         
            Člen 2
            Ta sklep začne veljati dan po objavi v Uradnem listu Evropske unije.
            Uporablja se od 1. januarja 2022.
         
         
            (1)  Sklep 2005/684/ES, Euratom Evropskega parlamenta z dne 28. septembra 2005 o sprejetju statuta poslancev Evropskega parlamenta (UL L 262, 7.10.2005, str. 1).
         
            (2)  Sklep predsedstva Evropskega parlamenta z dne 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).
         
            (3)  UL L 56, 4.3.1968, str. 1.